Voldsomme uroligheder efter rydning af Ungdomshuset - politiken.dk
Danmark 1. mar. 2007 kl. 09.56
Voldsomme uroligheder efter rydning af Ungdomshuset
Der er stormløb mod afspærringer og brændende containere på Nørrebro efter morgenens rydning af Ungdomshuset.
Flaskekast, stormløb mod politiafspærringer og brændende containere efter Nørrebro-aktion.
I timerne efter politi-aktionen kl. syv i morges begyndte Ungdomshusets støtter og nysgerrige Nørrebro-borgere at strømme til området, hvor de første skærmydsler hurtigt meldte sig, da aktivister løb stormløb mod politiets afspærringer.
Det kom til skubberier og flaskekast, inden politiet trak stavene og erklærede opløbet for ulovligt.
Det fortsatte med spredte anholdte af aktivister, der havde været med under tumulterne. Et par timer efter at politiet indledte aktionen ved at sætte betjente fra antiterrorkorpset ned fra en helikopter til Ungdomshusets tag forsøgte tilløbere at sætte ild til en stor container på Nørrebrogade.
Regn af brosten mod politiet
Politiet satte deres særlige hollændervogne - særligt sikrede politibusser ind mod aktivisterne - ind, men de blev mødt af en regn af brosten og flasker. En blev kørt ned af en af politbusserne, meldtes der.
På Nørrebrogade havde de forretningsdrivende forsøgt at beskytte deres butikker med det hærværk og de plyndringer, Ungdomshus-optøjer tidligere har udartet til. En meget stor del af vinduesfacaderne er barrikaderede med spånplader eller jerngitre.
Skriv: Debatter Ungdomshuset
Skriv: Kun til øjenvidneberetninger